# Врз основа на член 37 став (9) од Законот за високото образование (Службен весник на Република Македонија бр. 82/2018) Факултетското студенско собрание на основачкото собрание одржано на \_\_\_\_\_\_11.2019 година, по претходна согласност од Наставно-научниот совет на Факултетот за дизајн и технологии на мебел и ентериер – Скопје, бр. 0202-420/2-X-6 од 20.12.2019 год. донесе

**С Т А Т У Т**

**на Факултетското студентско собрание на Факултетот за дизајн и технологии на мебел и ентериер** **- Скопје**

# I ОСНОВНИ ОДРЕДБИ

**Предмет на уредување**

**Член 1**

Со овој Статут се уредуваат: составот, надлежноста, начинот на работа, називот и седиштето, органите и телата, начинот на предлагање и избор на претставници на студентите во Факултетското студентско собрание на **Факултетот за дизајн и технологии на мебел и ентериер** - Скопје (во понатамошниот текст: Факултетско студентско собрание), како и нивниот бројот од секоја година на студии од прв циклус-додипломски студии, од втор и трет циклус студии, начинот на избор и разре­шување на преставниците на студентите во органите и телата на **Факултетот за дизајн и технологии на мебел и ентериер** (во понатамошниот текст: Факултетот), начин на избор на претставници во Универзитетското студентско собрание, начин на избор и разрешување на заменик студентски правобранител, финансирањето како и други прашања што се од значење за работата на Факултетското студентско собрание.

# Избирачко право

# Член 2

Право да избира и да биде избран за претседател или член на Факултетското студентско собрание имаат сите студенти на Факул­тетот, кои се запишани на некоја од студиските програми во учебната година/семестар во кој се спроведуваат избири.

# Мандат

# Член 3

# Мандатот на претседателот и на членовите на Факултетското сту­дентско собрание е една година со право на уште еден избор.

# Права и обврски на избраните претставници

# Член 4

Избраните членови на студентите во Факултетското студен­т­скособрание имаат право и обврска до учествуваат во неговата работа, да ги застапуваат интересите на студентите, да избираат преставници во универзитетското студентско собрание, во органите и телата на Факултетот,да се самоорганизираат.

# Статус на Факултетското студентско собрание

# Член 5

# Факултетското студентско собрание е тело на Факултетот во кое членуваат претставници на студентите и нема својство на правно лице.

# Застапување и претставување

# Член 6

Факултетското студентско собраниего претставува и застапува Претседателот.

# Назив и седиште

# Член 7

# Полниот назив на Факултетското студентско собрание е:

# Универзитет “Св. Кирил и Методиј” во Скопје, Факултет за дизајн и технологии на мебел и ентериер – Скопје, Факултетско студентско собрание.

# Скратениот назив е: Факултет за дизајн и технологии на мебел и ентериер – Скопје, Факултетско студентско собрание

# Седиштето на Факултетското студентско собрание е на Факултетот, ул. 16-та Македонска Бригада бр. 3 1000 Скопје.

# Печат

# Член 8

# Факултетското студентско собрание има свој печат со тркалезна форма на кој во три концентрични кругови е напишано и тоа во надворешниот круг: Универзитет “Св. Кирил и Методиј” во Скопје, во средниот круг: Факултет за дизајн и технологии на мебел и ентериер – Скопје и во внатршниот круг: Факултетско студентско собрание. Во средината се наоѓа кратенката ФДТМЕ, ФСС.

# Штембил

# Член 9

Штембилот на Факултетското студентско собрание е право­а­голен со димензии 5,5 см со 3,5 см и ги содржи зборовите напишани на кирилица:

# Факултет за дизајн и технологии на мебел и ентериер – Скопје,

# Факултетското студентско собрание

#  Број \_\_\_\_\_\_\_\_\_

 20 година

 Штембилот се употребува за архивско работење.

# Јавност во работата

# Член 10

Работата на Факултетското студентско собраниее јавна.

Јавноста во работењето се обезбедува со редовно известување на студентите запишани на Факултетот за сите облици на работење на членовите на Факултетското студентско собрание, со поднесување извештај за својата работа до Наставно-научниот совет, за работата на преставниците на студентите во органите и телата на Факултетот, во универзитетското студентско собрание, како и за материјално фи­нансиското работење.

За информирањето на членовите и пошироката јавност може да се користи Студентско радио, веб страницата, студентски весник, како и други средства за информирање.

# II НАДЛЕЖНОСТ

**Член 11**

Факултетското студентско собрание:

* донесува статут и негови измени и дополнувања по претходна согласност од Наставно-научниот совет на Факултетот,
* избира и разрешува преставници на студентите во органите и телата на Факултетот,
* именува двајца преставници од своите редови за членови во Универзитетското студентско собрание
* избира членови во Комисијата за спроведување на изборите за Факултетско студентско собрание, и за други избори согласно овој Статут,
* усвојува план за работа на Факултетското студентско собраниеза период од една година,
* рапишува конкурс за заменик студентски правобранител и го избира,
* го разгледува и усвојува извештајот за работа на Факултетското студентско собраниена Факултетот и го доставува до Факул­тетот,
* донесува финансиски план и програма,
* одлучува за зачленување во регионални и меѓународни студент­ски организации,
* формираа комисии,
* донесува Деловник,
* врши и други работи утврдени со овој Статут, Статутот на Универзитетското студентско собрание, Статутот на Универ­зитетот „Св. Кирил и Методиј“ во Скопје (во натамошниот текст: Универзитетот), како и законите.

# III НАЧИН НА РАБОТА

**Член 12**

Факултетско студентско собрание работи на седници, кои се одржуваат најмалку еднаш месечно (освен во месеците јули и август) или најмалку десет пати годишно.

Одлуките и записниците од седниците ги потпишува претсе­дателот.

# Член 13

Факултетското студентско собрание работи и одлучува доколку се присутни повеќе од половината од вкупниот број членови, а одлуките се донесуваат со мнозинство гласови од присутните.

**Член 14**

Начинот на работа и одлучувањето на Факултетското студентско собрание поблиску се уредува со Деловник.

**IV СОСТАВ И ИЗБОР НА ПРЕТСТАВНИЦИ**

**Број на членови**

**Член 15**

Факултетското студентско собраниеброи 16 членови.

# Состав

# Член 16

Факултетско студентско собрание го сочинуваат преставници на студентите избирани по години и тоа:

* од прва година–4 преставници,
* од втора година-4 преставници
* од трета година–4 преставници,
* од четврта година-4 преставници
* од втор и трет циклус/студиска програма / преставници.

Вкупниот број на претставници на студентите во Факултетското студентско собрание е утврден со Статутот на Факултетот и изнесува 16.

# Распишување избори

# Член 17

Изборите за членови во Факултетско студентско собрание ги рас­пишува деканот на Факултетот 30 дена пред истекот на мандатот на постојниот состав.

Доколку изборите не бидат распишани во рокот од став 1 на овој член, изборите ги распишува ректорот на Универзитетот.

# Одржување на изборите

# Член 18

 Изборите се одржуваат во работни денови кога има настава во термин што ќе го утврди Универзитетското собрание.

# Предлагање кандидати

# Член 19

Предлагање на кандидати за член/членови во Факултетското студентско собрание се врши на собири на студентите по години/ студиски програми.

Секој студент има право да предлага кандидат/и.

Се избира најмалку 1 кандидат повеќе од бројот на кандидати што треба да бидат избрани за член/членови во Факултетското студентско собрание од соодветната студиската година/студиска програма.

За предложените кандидати од соодветната година/студиска програма се гласа тајно од страна на присутните студенти на собирот.

За утврден кандидат/кандидати за член/членови во Фа­култетското студентско собрание од соодветната студиска година/студиска програма се смета кандидатот/кандидатите кој добил најголем број гласови.

# Член 20

Изборите од член 19 ги организира Факултетското собрание во периодот од распишување избори од страна на деканот, односно ректорот до најкасно 7 дена пред одржување на изборите.

# Избор на членови

# Член 21

Изборот на членови во Факултетското студентско собрание се врши со тајно гласање.

За секоја студиска година/студиска програма се изготвува посебно гласачко ливче.

За избрани членови во Факултетското студентско собрание се сметаат кандидатите кои добиле најмногу гласови од студентите кои гласале.

**Изборна комисија**

# Член 22

Предлагањето на кандидати за членови во Факултетското студентско собрание од член 19 од овој Статут, како и изборите за членови во Факултетското студентско собрание од членот 21 од овој Статут ги спроведува Изборна комисија составена од тројца студенти и двајца преставници од наставен кадар на Факултетот.

Претставниците од наставниот кадар ги определува деканот.

Изборната комисија може да избере и поткомисии кои ќе помагаат при спроведување на гласањето.

Одделението за студентски прашања на Факултетот доставува список на студентите кои имаат право да гласаат и да бидат избирани.

**Надлежност на Изборната комисија**

**Член 23**

Изборната комисија ги спроведува изборите и ги утврдува резултатите од гласањето.

Комисијата од став 1 на овој член донесува одлука со која констатира кои претставници на студентите се избрани за членови на Факултетското студентско собрание.

Одлуката на Изборната комисија е конечна.

Одредбите од ставовите 1 и 2 од овој член соодветно се применуваат и за предлагањето кандидати за преставници на сту­дентите во Факултетското студентско собрание од членот 19 од овој Статут.

**Член 24**

Изборната комисија:

-донесува одлука со која констатира дека предложените кандидати ги исполнуваат, односно не ги исполнуваат условите да бидат номинирани за членови во Факултетското студентско собрание. Во одлуката се наведува личното име на кандидатот, дали е запишан во семестарот, односно во годината кога се вршат изборите, студиската година, студиската програма и сл. Одлуката е конечна,

* составува записник за резултатите од гласањето на единицата и за крајниот резултат;
* ги утврдува резултатите од гласањето;
* ја спроведува изборната постапка/и;
* врши други работи утврдени со овој Статут.

Изборната комисија донесува Упатство со кое се утврдува нејзината работа, го утврдува изгледот на гласачкото ливче, утврдува образец на записник, начинот на гласање и пребројување на гласовите, резултатот од гласањето, известувања, записници и сл., чување и увид во изборната документација и за други прашања поврзани со пос­тапката за организација на изборите, гласањето и утврдување на резултатите од гласањето.

Упатството од ставот 2 на овој член се објавува на веб-страницата на Факултетот.

# Конститутивна седница

# Член 25

По завршување на изборот на преставниците на студентите, Фа­култеското студентско собрание одржува конститутивна седница во рок од 15 дена од денот на завршените избори.

Конститутивната седница ја свикува деканот.

Со конститутивната седница претседава студент со најголем просечен успех од положените испити, доколку не е избран претседател.

Верификацијата на мандатот ја врши верификациона комисија од 3 члена избрана со јавно гласање од членовите на Факултетското студентско собрание.

# Престанок на мандат

# Член 26

 На член на Факултеското студентско собра­ние му престанува мандатот ако:

* дипломира,
* му престне статусот на студент согласно закон или актите на Универзитетот или Факултетот,
* поднесе оставка,
* за сторена дисциплинска повреда му е изречена дисциплинска мерка исклучување,
* му истече мандатот.

На членот на кој му престанал мандатот не се смета во кворум за работа и одлучување на Факултетското студентско собра­ние.

# V ПРЕТСЕДАТЕЛ

**Избор**

**Член 27**

Со Факултетското студентско собрание претседава претседател кој се избира на непосредни, фери демократски избори, со тајно гласање.

# Член 28

# Изборот на Претседателот на Факултетското студентско собрание е во термин кога се избираат и преставниците на судентите во Факултетското студентско собрание.

# За претседател на Факултетското студентско собрание може да биде избран редовен студент на Факултетот со најмалку трет семестар завршен (положени сите испити заклучно со трет семестар).

# За претседател на Факултетското студентско собрание е избран кандидатот кој добил мнозинство гласови од студентите на Факултетот кои гласале.

# Член 29

#  Кандидат за претседател може да биде, доколку се достави писмен предлог до Изборната комисија потпишан од најмалку 20 студенти од Факултетот кои имаат право да гласаат.

# Член 30

# Одредбите од членовите 22 - 24 од овој Статут соодветно се применуваат и за избор на претседател.

#

#  Надлежност

#  Член 31

Претседателот на Факултетското студентско собрание:

* го свикува Факултетското студентско собрание и заседава со седниците,
* ги потпишува актите што ги донесува Факултетското студентско собрание;
* ги извршува одлуките и заклучоците на Факултетското студен­тско собрание,
* ги застапува студентите и Факултетското студентско собрание

и е одговорен за неговата работа,

- е член на Деканатската управа на Факултетот,

* врши и други работи од својата надлежност согласно овој Статут, Статутот на Универзитетското студентско собрание, другите акти на Факултетското студентско собрание и актите на Факултетот.

**Престанок на мандатот**

**Член 32**

На преседателот на Факултетското студентско собрание мандатот му престанува во случаите утврдени со член 26 од овој Статут.

Во случај на предвремен престанок на мандатот, Факултетското студентско собрание именува вршител на должноста претседател, а избори за нов претседател се спроведуваат кога се спроведуваат избори за нови членови на Факултетското студентско собрание.

**VI ИЗБОР НА ПРЕСТАВНИЦИ НА СТУДЕНТИТЕ ВО ОРГАНИТЕ И ТЕЛАТА НА ФАКУЛТЕТОТ**

# Избор

# Член 33

Факултетското студентско собрание, од редовите на студентите запишани на Факултетот избира членови во Наставно-научниот совет и во комисиите каде има член преставник од редовите на студентите, согласно Статутот на Факултетот (во натамошниот текст: органи и тела на Факултетот).

# Член 34

Изборот за нови членови во органите и телата на Факултетот се спроведува најдоцна 1 месец пред истекот на мандат на тековните членови избрани од Факултетското студентско собрание.

Ако Факултетското студентско собрание не изврши избор во рокот од став 1 на овој член, деканот свикува седница на која ќе се спроведе изборот.

Со седницата од став 2 на овој член претседава студентот (член на ФСС) со најголем просечен успех од положените испити.

**Член 35**

Изборот на членови во органите и тела на Факултетот се врши со тајно гласање.

Секој член на Факултетското студентско собрание има право да предложи 1 кандидат за член во органите и телата на Факултетот.

Ако при гласањето, во првиот круг, не биде избран потребниот број членови, гласањето се повторува во нарeдни кругови со кандидатите што не го добиле потребното мнозинство, така што во секој нареден круг отпаѓа кандидатот/кандидатите (2,3 или.....) што добил/е најмал број гласови, но не повеќе од три круга.

Доколку прво предложените кандидати не го добијат потребното мнозинство, постапката се повторува со предлагање други кандидати.

Одредбите од членовите 22 - 24 од овој Статут соодветно се применува и за изборот на членови во органите и телата на Факултетот, така што согласно со записникот на Изборната комисија, Факултетското сту­дентско собрание донесува Одлука за избор на претставници-членови во органите и телата на Факултетот.

Одлуката од ставот 5 на овој член е конечна.

# Член 36

# За извршениот избор од членот 35 од овој Статут претседателот дос­тавува потпишана и заверена одлука за извршениот избор за секој ор­ган или тело поединечно, при што се наведува името и презимето на избраните студенти и бројот на индекс.

# Права и должности на избраните членови

# Член 37

# Преставниците на студентите-членови во органите и телата на Факултетот имаат право и должност да ги застапуваат интересите на студентите, редовно да присуствуваат на седниците и активно да учествуваат во работата на органите и телата на Факултетот.

# Мандатот на членовите во органите и те­лата на Факултетот е утврден со Статутот на Универзитетот и Статутот на Факултетот.

**Престанок на мандат**

**Член 38**

На преставник - член на студентите во органите и телата на Фа­култетот мандатот му престанува во случаите утврдени со член 26 од овој Статут.

# Ако на преставник- член на студентите во органите и телата на Фа­култетот предвреме му престане мандатот, Факул­тетското студентското собрание или претседателот, во рок од 7 дена го известува деканот на Факултетот за престанокот.

# Факултетското студентското собрание во рок од најдоцна 15 дена од престанокот на статусот на претставник - член избран во органите и телата на Факултетот избира нов преставник – член.

Ако Факултетското студентско собрание не изврши избор во рокот од став 3 на овој член, деканот во рок 7 дена од истекот на рокот закажува седница на Факултетското студентско собрание на која се врши изборот.

# VII ФИНАНСИРАЊЕ

**Член 39**

Работата на Факултетското студентското собрание се финансира од:

* средства на Факултетот,
* наменски средства добиени од Универзитетот,
* легати,
* подароци,
* завештанија,
* прилози и други извори.

**Член 40**

Користењето и располагањето со средствата од член 39 се врши согласно финансискиот годишниот план и програма.

Факултетското студентското собрание одлучува за финансиските средства за секоја активност пооделно земајќи ја предвид целис­ходноста на користењето на средствата и оправданоста на финан­сирањето на одредена активност.

 Факултетот има право да врши надзор над наменското трошење на средствата кои им ги доделува на факултетските студентски собра­нија преку барање за доставување на годишен финансиски извештај.

Факултетското студентското собрание на предлог на претседателот усвојува годишен извештај за трошењето на средствата.

**VIII ЗАМЕНИК НА СТУДЕНТСКИ ПРАВОБРАНИТЕЛ**

**Избор**

**Член 41**

Факултетското студентско собрание избира заменик на студентски пра­вобранител од редот на студентите од Факултетот со мандат од две години без можност за реизбор.

Изборот се врши со тајно гласање, врз основа на објавен конкурс.

Конкурсот од ставот 2 на овој член го утврдува и го објавува Факултетското студентско собрание.

Конкурсот од ставот 2 на овај член се објавува на: веб страницата на Факултетот, на огласната студентска табла и на веб страницата на Факул­тетското студентско собрание

За заменик-студентски пра­вобранител може да биде избран само редовен студент на Факултетот.

**Член 42**

За изборот на заменик-студентски правобранител соодветно се применуваат одредбите од членовите 23 и 24 од овој Статут.

**Разрешување**

**Член 43**

Постапка за разрешување на заменикот студентски правобранител можат да покренат членовите на Факултетското студентско собрание, студентскиот правобранител или 1/10 од вкупниот број студенти запишани во моментот на Факултетот.

 За разрешување на заменикот студентски правобранител одлу­чува Факултетското студентско собрание.

# IX КОМИСИИ

**Член 44**

Факултетското студентско собрание може да формира комисии со цел студентите подобро да се организираат, информираат и да се подобри нивниот студентски живот.

# Член 45

Во рамките на Факултетот, Факултетското студентско собрание ги формира следните комисии:

* Комисија за соработка и комуникација,
* Комисија за спорт,
* Комисија за нормативна дејност,
* Комисија за култура,
* Комисија за екологија и
* Комисија за наука.

 Комисиите од став 1 на овај член од своите редови избираат претседател кој раководи и ја координира нивната работа.

 Комисиите најмалку два пати годишно доставуваат извештај за својата работа до Факултетското студентско собрание.

# X ПРИМЕНА НА ДРУГИ АКТИ

# Член 46

За се она што не е регулирано со овој Статут се применуваат одредбите од Законот за високо образование, Статутот на Уни­верзитетот и Статутот на Факултетот.

# XI ПРЕОДНИ И ЗАВРШНИ ОДРЕДБИ

# Член 47

# Изборите за новоформираните факултетски студентски собра­нија во 2019 година, по исклучок на роковите утврдени со овој статут, се спроведени во ноември 2019 година.

# Член 48

# Мандатот на членовите во Факултетското студентско собрание избрани пред влегувањето во сила на овој Статут трае до конституирањето на ново Факултетското студентско собрание за кое изборите ќе се спроведат на крајот на октомври или почетокот на ноември, односно најдоцна до 5 ноември 2020 година.

# Член 49

 Овој Статут влегува во сила 8-от ден по неговото донесување од страна на Факултетското студентско собрание, по добиената претходна согласност од Наставно-научниот совет на Факултетот.

#

# Претседател